मानसि बैसागु : मोसौ बैसागो जोबनायनि अखानायैनो मानसि बैसागो फालिनाय जायो। मानसि बैसागुखौ स्नि सानसिमहालागै फालिनाय जायो।मानसि  बैसागुनि स्नि सान फालिथायनि गुबुन-गुबुन बाहोगोफोरखौ गुबुन -गुबुन मुं दोन्नाय जादों --- गिबि सानखौ  मानसि बैसागु, नैथि सानखौ सैमानि बैसागु ,थामथि सानखौ अमानि बैसागु ,ब्रैथि सानखौ दावनि बैसागु ,बाथि सानखौ हांसोनि बैसागु दथि सान आरो स्निथि सानखौ आलासि आरो लोगो बरायनाय बैसागु बुंनाय जायो। बै सानखालि जोंनि बर'फोरा बाथौ  थानसालियाव खुलुमो आरो आरज गाबो।थिग बेबादिनो उन्दैफोरा गेदरखौ मान होना खुलुमो आरो गेदेरफ्रा उन्दैफोरनो बोसोन होयो आरो बोर सारस्रियो। खायफाया नैथि सान्निफ्रायनो आरो खायफाया बिनि अखानायैनिफ्राय नखर -नखर, गामि-गामि खाम-सिफुं, जथा, सेरजा,थरखा दामना ,मेथाय खन्ना मोसाथिंनानै मागियो। मोसानाय-मागिनाय समाव हौवाफोरा गोदान गामसा आरो हिन्जावफ्रा गोदान दखना गानो। लोगोआव गोदोनायाव अर'नाय फानफ'बो । बैसागु मागिनाय समाव जंखायलायनाय मेथाय ,गोसोथोनाय मेथाय ,मावनाय दांनाय मेथाय फोरखौ रोजाबनाय जायो।